2. ΝΟΜΟΘΕΤ. ΔΙΑΤΑΓΜΑ υπ’ αριθ. 362 της 14 Ιουλ./7 Αυγ. 1941 (ΦΕΚ Α΄ 266) Περί χορηγήσεως χρηματικού βοηθήματος εις βοηθητικούς και εν αναβολή κατατάξεως διατελούντας οπλίτας του στρατού της ξηράς, θαλάσσης, αέρος και Χωροφυλακής. Άρθρ.1.-1.Του κατά τας διατάξεις του άρθρ. 1 του υπ’ αριθ. 2821/1941 Α. Νόμου «περί παροχής εφ’ άπαξ χρηματικού ποσού εις τους απολυομένους των τάξεων του Στρατού οπλίτας κλπ.» οριζομένου χρηματικού ποσού δικαιούνται και οι κριθέντες ή κρινόμενοι βοηθητικοί οπλίται εν γένει του Στρατού της Ξηράς, Θαλάσσης, Αέρος και Χωροφυλακής λόγω μειώσεως της προς εργασίαν ικανότητος τουτων προκληθείσης κατά την διάρκειαν της κατά τον λήξαντα πόλεμον στρατιωτικής υπηρεσίας των εκ πολεμικού τραύματος, κρυοπαγήματος ή νοσήματός τινος εκ των εν άρθρ. 5 και 6 του Α.Ν. 2734/1940 «περί απονομής συντάξεως κλπ.» αναφερομένων. Σελ. 749 Επιδόματα απολυομένων οπλιτών ως ανικάνων 36.Θ.η.1-2    2.Το εν παρ. 1 ποσόν καταβάλλεται εις τους δικαιούχους επί τη βάσει γνωματεύσεως της οικείας Επιτροπής Απαλλαγών περί του ότι συντρέχουσιν αι προϋποθέσεις της προηγουμένης παραγράφου βαρύνει δε τον προϋπολογισμόν των εξόδων του οικείου Υπουργείου. 3.Το κατά τ’ ανωτέρω χρηματικόν ποσόν εκπίπτεται εκ της τυχόν αναγνωριζομένης συντάξεως. Άρθρ.2.-3.(Προσωρινής ισχύος). Άρθρ.4.-Δια διαταγής του Υπουργείου Εθνικής Αμύνης ορίζεται η Αρχή ήτις θα καταβάλη τα κατά τον παρόντα Νόμον χρηματικά ποσά εις τους δικαιούχους. Άρθρ.5.-Οιαδήποτε μεταβολή της καταστάσεως των ανωτέρω οπλιτών δεν παρέχει το δικαίωμα εις αυτούς προς λήψιν ετέρου βοηθήματος. Άρθρ.6.-Η ισχύς του παρόντος Ν.Δ/τος, συντακτικού και νομοθετικού χαρακτήρος και περιεχομένου, άρχεται από της δημοσιεύσεώς του εις την Εφημερίδα της Κυβερνήσεως. 